text: Esbjergfans indtager St. Etienne
  29 august 2013 kl. 11.33
  I aften spiller Esbjerg kvalifikation til Europa League, når de på udebane møder St. Etienne. Hundreder af Esbjerg fans er taget til Sydøstfrankrig for at følge kampen på tætteste hold.
  Da Esbjerg for en uge siden bød St. Etienne op til dans i Esbjerg, var der ikke mange der troede på esbjerggenserne som sejrherre. Men efter 90 livlige minutter endte kampen med en 4-3 sejr til Niels Frederiksens tropper.
  I aften skal der spilles returkamp i Frankrig, og allerede nu er hundreder af esbjergtilhængere samlet på et torv i midtbyen af Saint Etienne. Her bliver de indtil klokken fem, hvor det lokale politi vil eskortere fansene ud til stadion.
  I aften er TV SYD på plads på Blue Water Arena, hvor der er et storskærmsarrangement for de fans, der ikke er i Frankrig. Vi er også en smut i Frankrig, hvorfra vi får en kommentar fra vores reporter på stadion.
  